Document ID: 32003D0669

Odločba Komisije
z dne 12. septembra 2003
o spremembi Odločbe 2003/56/ES o zdravstvenih spričevalih za uvoz živih živali in proizvodov živalskega izvora iz Nove Zelandije
(notificirano pod dokumentarno številko K(2003) 3248)
(Besedilo velja za EGP)
(2003/669/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 97/132/ES z dne 17. decembra 1996 o sklenitvi sporazuma med Evropsko skupnostjo in Novo Zelandijo o zdravstvenih ukrepih, ki se uporabljajo v trgovini z živimi živalmi in živalskimi proizvodi [1], kakor je bil nazadnje spremenjen s Sklepom 2002/957/ES [2], in zlasti člena 4 Sklepa,
ob upoštevanju naslednjega:
(1) Priloga V k Sporazumu med Evropsko skupnostjo in Novo Zelandijo o zdravstvenih ukrepih, ki se uporabljajo v trgovini z živimi živalmi in živalskimi proizvodi ("Sporazum") določa ukrepe zdravstvenega varstva za sveže meso, mesne izdelke in nekatere druge živalske proizvode, s katerimi se trguje z Novo Zelandijo. Odvisno od tega, ali so ti ukrepi enakovredni ali neenakovredni s tistimi, ki jih zahteva Evropska skupnost, predpisuje Priloga VII k Sporazumu, da se naj uporabljajo ustrezna uradna zdravstvena spričevala pri trgovanju z Novo Zelandijo.
(2) Odločba Komisije 2003/56/EGS [3], kakor je bila nazadnje spremenjena z Odločbo 2003/385/ES [4], določa pogoje certificiranja in zagotavlja vzorce za uradna zdravstvena spričevala, ki se naj uporabljajo pri uvozu živih živali ali proizvodov živalskega izvora iz Nove Zelandije. Kadar se priznajo zdravstveni ukrepi kot popolnoma enakovredni, se lahko uporabijo poenostavljena spričevala, katerih vzorci so določeni v Prilogah II do V k tej odločbi.
(3) Uredba (ES) št. 999/2001 Evropskega parlamenta Sveta z dne 22. maja 2001 o predpisih za preprečevanje, nadzor in izkoreninjenje nekaterih transmisivnih spongiformnih encefalopatij [5], kakor je bila nazadnje spremenjena z Uredbo Komisije (ES) št. 650/2003 [6], predvideva posebne zahteve certificiranja za živali in proizvode živalskega izvora, da se prepreči razširjanje transmisivnih spongiformnih encefalopatij.
(4) Priloga I k Odločbi 2003/56/ES naj se spremeni, da se lahko upoštevajo nedavne spremembe Uredbe (ES) št. 650/2003 in najnovejši napredki pri potrditvi enakovrednosti ukrepov zdravstvenega varstva za sveže meso, mesne izdelke in nekatere druge proizvode živalskega izvora iz Nove Zelandije.
(5) Odloča 2003/56/ES naj se zato ustrezno spremeni.
(6) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga I k Odločbi 2003/56/ES se nadomesti s Prilogo k tej odločbi.
Člen 2
Ta odločba se uporablja od 30. septembra 2003.
Člen 3
Ta odločba je naslovljena na države članice.
V Bruslju, 12. septembra 2003

Labels: 3
17
18
6